สรรเสริญ พบอัยการขอเป็นทนายแก้ต่างคดี สุธาชัย ฟ้องหมิ่นประมาทว่าอยู่ในเครือข่ายล้มเจ้า
 กรณีอ้างว่านายสุธาชัยอยู่ในกลุ่มเครือข่ายที่มีพฤติการณ์จาบจ้วงล้มล้างสถาบันพระมหากษัตริย์18 ส.ค. 53 - พ.อ.สรรเสริญ แก้วกำเนิด โฆษกศูนย์อำนวยการแก้ไขสถานการณ์ฉุกเฉิน (ศอฉ.) เข้าพบพนักงานอัยการฝ่ายคดีอาญา 1 เพื่อชี้แจงข้อเท็จจริงในคดีที่ถูก นายสุธาชัย ยิ้มประเสริฐ อาจารย์คณะอักษรศาสตร์จุฬาลงกรณ์มหาวิทยาลัย เป็นโจทก์ ยื่นฟ้องฐานปฏิบัติหน้าที่มิชอบ และหมิ่นประมาท กรณีที่พ.อ.สรรเสริญแถลงข่าว อ้างว่านายสุธาชัยอยู่ในกลุ่มเครือข่ายที่มีพฤติการณ์จาบจ้วงล้มล้างสถาบันพระมหากษัตริย์ ซึ่งคดีอยู่ในชั้นการไต่สวนมูลฟ้องและตรวจความพร้อมคู่ความของศาลอาญา โดยใช้เวลานานกว่า 2 ชั่วโมง พร้อมชี้แจงรายละเอียดเกี่ยวกับแผ่นพับและใบปลิวที่นำมาแถลงข่าวภายหลัง พ.อ.สรรเสริญ กล่าวว่า ตนมาชี้แจงเรื่องที่ถูก นายสุธาชัย ฟ้อง เป็นจำเลยร่วมกับ นายอภิสิทธิ์ เวชชาชีวะ นายกรัฐมนตรี และนายสุเทพ เทือกสุบรรณ รองนายกรัฐมนตรี ซึ่งคดีไม่สามารถเปิดเผยรายละเอียดได้ แต่การที่มาพบพนักงานอัยการก็เพื่อให้พนักงานอัยการซึ่งเป็นผู้แก่ต่างคดีให้นายกรัฐมนตรี รองนายกฯ และตน ซึ่งเป็นเจ้าหน้าที่องค์กรของรัฐ เชื่อว่าจะได้รับความเป็นธรรมสำหรับคดีนี้ นายสุธาชัยได้ยื่นฟ้อง นายอภิสิทธิ์ นายกฯ นายสุเทพ รองนายกฯ และ พ.อ.สรรเสริญ โฆษก ศอฉ. ในความผิดฐานเป็นเจ้าพนักงานปฏิบัติหน้าที่โดยมิชอบ และหมิ่นประมาทโดยการโฆษณา ตามประมวลกฎหมายอาญา มาตรา 328 157 กรณีมื่อวันที่ 27 -28 เม.ย. 53 ได้มีการจัดทำแผ่นใบปลิวโฆษณา แสดงแผนผังของ ศอฉ. แสดงเครือข่ายกลุ่มบุคคลที่มีพฤติการณ์จาบจ้วงและร่วมกันดำเนินการล้มล้างสถาบันพระมหากษัตริย์ ซึ่งมีชื่อโจทก์เป็นบุคคลหนึ่งในเครือข่ายขบวนการดังกล่าวด้วย และแจกจ่ายให้กับผู้สื่อข่าว และสื่อมวลชน โดยศาลนัดไต่สวนและตรวจความพร้อมของคู่ความในวันที่ 23 ส.ค. นี้ เวลา 09.00 น.
พ.อ.สรรเสริญ แก้วกำเนิด โฆษก ศอฉ. เข้าพบพนักงานอัยการ ชี้แจงคดีที่ถูก นายสุธาชัย ยิ้มประเสริฐ ยื่นฟ้องฐานปฏิบัติหน้าที่มิชอบและหมิ่นประมาท
คดีหมิ่นประมาท,ผังล้มเจ้า,สรรเสริญ แก้วกำเนิด,สุธาชัย ยิ้มประเสริฐ